recursal/SuperWikiNEXT-32B huggingface dataset:
|  |
| --- |
|  |
|   **Kandungan rencana ini berkait dengan makanan.** |

Laksa Terengganu kuah mentah.Laksa Terengganu kuah mentah.
**Laksa Terengganu** merupakan sejenis sejenis makanan berkuah seperti mi yang popular di Terengganu. 

Laksa Terengganu biasanya dihidangkan bersama dua jenis kuah, iaitu kuah masak dan kuah mentah. Kuah mentah biasanya dibuat dengan menggunakan santan yang diharong (dicampur air panas) sahaja tanpa dimasak, dan dicampurkan dengan lada hitam, bawang dan isi ikan. Kuah masak pula disediakan dengan rempah dan hampir sama dengan kuah laksa Johor, tetapi lebih kuning. Kuah mentah biasanya tidak tahan lama dan perlu dibuat hanya apabila hendak dihidangkan.

Laksa Terengganu biasanya dihidangkan dalam beberapa gabungan dengan menggunakan laksa tepong (gandum) atau laksa beras contohnya laksa tepong dan kuah masak, laksa tepong dan kuah mentah, masak, laksa beras dan kuah masak, atau laksa beras dan kuah mentah.

Pada kebiasaannya laksa Terengganu di makan dengan menggunakan tangan (lebih asli).

Pautan luar
-----------

* (Melayu) Resipi di Kuali. Diarkibkan 2007-11-11 di Wayback Machine
* (Inggeris) Gambar laksa Terengganu.
* (Inggeris) Terengganu goverment tourism - Laksa Terengganu. Diarkibkan 2007-10-28 di Wayback Machine
***Cinta Iris*** ialah sebuah siri drama televisyen Malaysia 2015 arahan Pali Yahya, dibintangi oleh Raja Ilya, Ungku Ismail Aziz, Nazim Othman dan Zain Hamid. Siri ini memulakan tayangan perdana di Slot Ratu TV9 bermula 10 Julai 2015 hingga 6 November 2015.

Siri ini boleh didapati melalui penstriman dalam talian di saluran YouTube rasmi TV9 dan Drama Sangat.

Sinopsis
--------

Mengisahkan tentang Iris Damia (Raja Ilya), pelajar tahun akhir jurusan kejuruteraan di Universiti Kebangsaan Malaysia. Sikap kasarnya ala-ala tomboy membuatkan ibunya risau jika dia tidak mempunyai teman lelaki. Namun dalam diam, Iris diminati oleh seorang jejaka bernama Shahir (Ungku Ismail) daripada jurusan Pengajian Islam. Keperibadian Shahir akhirnya berjaya melembutkan hati Iris dan mereka berkahwin. Kehidupan mereka sangat bahagia dan ditambah dengan berita Iris disahkan mengandung zuriat pertama mereka. Namun malang tidak berbau apabila bayi itu mati dalam kandungan Iris tanpa sempat dia dilahirkan. Iris begitu kecewa dengan kehilangan itu dan mula bangkit dengan membuka syarikat kecil miliknya. Ternyata tindakan nekad Iris membuahkan hasil apabila perniagaannya kini semakin berjaya, kredibilitinya mula diyakini dan syarikatnya mula menempa nama dalam bidang kejuruteraan. Iris meletakkan sepenuh kepercayaannya kepada Shahir untuk berurusan dengan pelanggan sehingga lewat malam. Kerana itu, Shahir mula berkenalan dengan seorang GRO bernama Leya (Tunku Hanis).

Pelakon
-------

### Pelakon utama

* Raja Ilya sebagai Iris Damia
* Ungku Ismail Aziz sebagai Shahir
* Nazim Othman sebagai Johari
* Zain Hamid sebagai Ray
* Tunku Hanis sebagai Leya
* Jue Aziz sebagai Runika

### Pelakon pembantu

* Raja Ema
* Sahronizam Noor
* Jesse Lim
* Laila Nasir
* Sura Sojangi
* Emelie Hanif
* Jay Iswazir
* Meor Mohd
* Mak Wan
* Ungku Hariz
* Balkisyh Semundur Khan
* Zul Edward
* Jasmine Ashraff
* Nor Amisah Abdullah

Rujukan
-------

1. ↑  *Cinta Iris (2015): Episod Penuh*. *YouTube*. TV9. Dicapai pada 17 Oktober 2018.
2. ↑  *Cinta Iris (2015): Episod Penuh*. *YouTube*. Drama Sangat. Dicapai pada 12 Januari 2020.

Pautan luar
-----------

* *Cinta Iris* di Netflix
Nama ini merupakan nama orang dalam bahasa Cina; nama keluarganya ialah *Qiú (仇)*.

**Chow Chee Keong** (26 November 1948 – 21 Februari 2018) merupakan seorang pemain bola sepak Malaysia yang bermain untuk Hong Kong

Kerjaya
-------

Nama samarannya di Hong Kong ialah *Asian Steel Gate* (Cina tradisional: 亞洲鋼門code: zh is deprecated ) dan *Crazy Sword* (Cina tradisional: 神經刀code: zh is deprecated ). Beliau merupakan seorang yang berketurunan Cina Malaysia. Pada tahun 1963, beliau mewakili rakyat Malaysia di bawah 20 peringkat sebagai berusia 13 tahun. Dua tahun kemudian, beliau menyertai pasukan bola sepak kebangsaan Malaysia berusia 15 tahun. Pada ketika itu, beliau adalah pemain antarabangsa termuda Malaysia yang termuda. Beliau bermain di Bedford Town FC 1967/68. Dari 1966 hingga 1970, beliau telah dipilih oleh Konfederasi Bola Sepak Asia sebagai penjaga gol terbaik selama 5 kali berturut-turut.

Pada tahun 1968, beliau datang ke Hong Kong dengan pihak pemilihan Cina di Malaysia dan banyak kelab Hong Kong mengambil perhatiannya. Dua tahun kemudian, beliau menyertai Hong Kong Rangers FC untuk tiga perlawanan. Kemudian, beliau menyertai Jardine dengan gaji HK $ 2,500 sebulan yang merupakan rekod Hong Kong pada masa itu. Bagaimanapun, setahun kemudian, Jardines menarik diri dari liga Hong Kong. Jadi dia berpindah ke South China AA di mana kerjayanya bermula. Untuk tiga musim dengan South China AA, beliau memenangi banyak trofi dan anugerah peribadi. Pada tahun 1974, beliau berpindah ke Tung Sing. Gajinya ialah HKD 7000 sebulan ditambah perumahan. Pada tahun 1977, beliau kembali ke South China AA. Setahun kemudian, dia mula bermain di liga Hong Kong dan liga Malaysia serentak. Pada tahun 1979, beliau meninggalkan Hong Kong, tetapi kembali pada tahun 1981. Chee Keong menghabiskan masa yang singkat lagi dengan South China AA sebelum pindah ke Hong Kong Rangers FC. Pada tahun 1982, beliau akhirnya kembali ke Malaysia dan bermain untuk pasukan bola sepak kebangsaan Malaysia selama tiga tahun kemudian bersara dari bola sepak.

Persaraan
---------

Beliau menjadi seorang pemain golf selepas bersara daripada bola sepak. Pada tahun 1991, beliau akhirnya mendapat lesen bimbingan. Beliau mula mengajar di Malaysia. Pada tahun 1995, beliau berpindah ke sebuah kelab golf di Shenzhen, China. Pada tahun 1997, beliau kembali ke AA China Selatan sebagai pengajar golf.

Kematian
--------

Chee Keong meninggal dunia pada 21 Februari 2018 pada usia 69 tahun di Pusat Perubatan Universiti Malaya (PPUM).

Rujukan
-------

1. ↑  Careem, Nazvi. "Hong Kong mourns 'Crazy Sword' Chow Chee Keong – earned more than Europeans and once arrived at a game by helicopter". South China Morning Post. Dicapai pada 22 February 2018.
2. ↑  Francis, Tony (29 January 1970). "Chee Keong decides to turn pro". *The Straits Times*. Singapore. Dicapai pada 16 September 2017 – melalui Singapore National Library.
3. ↑  K. Rajan (21 Februari 2018). "Former national goalkeeper Chow Chee Keong passes away". *The Star Online*. Dicapai pada 27 Februari 2018.

Pautan luar
-----------

* Profile Diarkibkan 2013-04-09 di archive.today at FIFA.com
Rencana ini ialah mengenai perjanjian mengakhiri peperangan.  Untuk kegunaan lain, sila lihat Peletakan senjata (nyahkekaburan).
Pengesahan Perjanjian Damai Münster, 1648
**Perletakan senjata** adalah perjanjian rasmi pihak-pihak yang bermusuhan untuk berhenti berperang. Ia tidak semestinya berakhir dengan peperangan, kerana ia mungkin hanya merupakan pemberhentian permusuhan sambil satu usaha dibuat untuk merundingkan kedamaian berkekalan. Ia berasal dari bahasa Latin *arma*, bermaksud "arms" (senjata) dan *-stitium*, bermaksud "penghentian".

Majlis Keselamatan Pertubuhan Bangsa-Bangsa Bersatu sering mengenakan, atau cuba mengenakan, resolusi gencatan senjata terhadap pihak-pihak dalam konflik moden. Perletakan senjata selalu dirundingkan antara pihak-pihaknya sendiri dan oleh itu secara umumnya dilihat sebagai lebih terikat daripada resolusi gencatan senjata PBB yang tidak wajib dalam undang-undang antarabangsa moden.

Perletakan senjata ialah *modus vivendi* dan tidak sama dengan perjanjian damai, yang mungkin mengambil masa beberapa bulan atau bertahun-tahun untuk disepakati. Perjanjian Perletakan Senjata Korea 1953 adalah contoh utama perletakan senjata yang tidak dikuti oleh perjanjian dame. Perletakan senjata juga berbeza daripada gencatan senjata, yang merujuk kepada pemberhentian permusuhan sementara untuk waktu yang disepakati atau dalam kawasan yang terhad. Gencatan senjata mungkin diperlukan untuk merundingkan perletakan senjata.

Rujukan
-------

1. ↑  "Armistice". Dictionary.com.

Pautan luar
-----------

|  |  |
| --- | --- |
|  | Cari ***Peletakan senjata*** dalam Wikikamus bahasa Melayu, kamus bebas. |

* "Allied Armistice Terms, 11 November 1918". *The War to End All Wars*. FirstWorldWar.com. Diarkibkan daripada yang asal pada 2 February 2007. Dicapai pada 2007-01-04. Unknown parameter `|deadurl=` ignored (bantuan)
* The Expanded Cease-Fires Data Set Code Book (Emory University)
Sebuah kerangka utama IBM 704 (1964)
**Komputer kerangka utama** (bahasa Inggeris: *mainframe computer*) merupakan komputer berkuasa tinggi membolehkan pemprosesan dan perkongsian data serentak untuk meneliti maklumat pukal dan banyak digunakan terutamanya oleh pertubuhan korporat atau kerajaan, termasuk dalam kerja-kerja pembancian, statistik industri dan pengguna, perancangan sumber perusahaan, dan pemprosesan urus niaga kewangan. 

Kebanyakan seni bina sistem komputer berskala besar telah diasaskan pada tahun 1960-an. Beberapa sistem pengendalian mikrokomputer muncul dalam tahun 1970-an dan 1980-an, yang turut dikenali sebagai kerangka utama mini atau minikomputer; contohnya PDP-8 oleh Digital Equipment Corporation dan Data General Nova. Kebanyakan ciri pembatas "kerangka utama" telah diwujudkan pada tahun 1960-an, namun ciri-ciri berkenaan terus berkembang dan menjadi matang sehingga ke hari ini.

Rujukan
-------

1. ↑  G. S. Rao, A. K. Rao, Ng Chee Aun & Cheng Yok San (1991). "komputer kerangka utama". *Kamus Komputer Sekolah Menengah*. Penerbit Fajar Bakti Sdn Bhd. m/s. 31. ISBN 967-65-1306-7.CS1 maint: uses authors parameter (link)

|  |  |
| --- | --- |
| Ikon tunas | Rencana berkenaan pengkomputeran ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Memasang rivet pertama semasa upacara peletakan lunas kapal USS *Missouri*, 1941
Kerja-kerja meletakan lunas kapal *Mariposa* pada tahun 1943
Upacara peletakan lunas untuk kapal USS *Freedom* (LCS-1), 2005. Perhatikan modul pra-rekaan di latar belakang.
Tetamu kehormat di upacara peletakan lunas untuk kapal USS *George H.W. Bush* pada 2003
**Peletakan lunas** atau **meletakan lunas** ialah pengiktirafan rasmi bermulanya pembinaan kapal. Ia sering diwarnai dengan satu acara yang dihadiri oleh tetamu kehormat dari syarikat pembinaan kapal dan pemilik utama kapal.

Peletakan lunas adalah salah satu dari empat acara yang diraikan khas untuk sepanjang hayat kapal; yang lain-lain ialah pelancaran, pentauliahan, dan pelucutan tauliah.

Pada zaman dahulu, acara yang diiktiraf sebagai peletakan lunas adalah pemasangan awal kayu tengah yang membentuk tulang tunjang sebuah kapal, yang dipanggil lunas. Apabila kapal besi menggantikan kapal kayu, kayu tengah digantikan dengan tiang besi tengah. Kapal-kapal moden kini dibina secara besar-besaran dalam satu siri pra-rekaan, bahagian badan kapal yang lengkap dan bukan membina secara mengelilingi tunas tunggal. Acara peletakan lunas merupakan aktiviti permulaan penyambungan blok besi bahagian bawah kapal secara modular sehingga terbentuknya lunas kapal iaitu struktur tulang tunjang kapal, atau meletakkan permulaan modul kedalam fasiliti limbungan. Tradisi ini adalah simbolik permulaan pembinaan badan sesebuah kapal. Ia kini sering dipanggil "pengesahan lunas", dan secara istiadat memulakan hayat kapal, walaupun modul-modul mungkin telah bermula beberapa bulan sebelum peringkat pembinaan.

Rujukan
-------

1. ↑  NAVSEA – Naval Sea Systems Command. "Shipbuilding 101". Diarkibkan daripada yang asal pada 2014-03-19. Dicapai pada 2013-06-06. Unknown parameter `|deadurl=` ignored (bantuan)
2. ↑  "Ship Building Milestones". *Navy League of the United States*. Dicapai pada 2013-06-05.
3. ↑  "Australia: Austal Holds Keel-Laying Ceremony..." *NavalToday.com*. 8 Jun 2012.
Location of Uherské Hradiště District within Zlín Region and the Czech Republic
**Daerah Uherské Hradiště** (*Okres Uherské Hradiště* dalam Czech) merupakan salah satu daripada empat buah daerah (*okres*) yang terletak dalam Wilayah Zlín (*Zlínský kraj*) di negara Republik Czech. Ibu kotanya adalah bandar Uherské Hradiště.

Senarai kawasan perbandaran lengkap
-----------------------------------

Babice -
Bánov -
Bílovice -
**Bojkovice** -
Boršice u Blatnice -
Boršice -
Břestek -
Březolupy -
Březová -
*Buchlovice* -
Bystřice pod Lopeníkem -
Částkov -
Dolní Němčí -
Drslavice -
**Hluk** -
Horní Němčí -
Hostějov -
Hostětín -
Hradčovice -
Huštěnovice -
Jalubí -
Jankovice -
Kněžpole -
Komňa -
Korytná -
Košíky -
Kostelany nad Moravou -
Kudlovice -
**Kunovice** -
Lopeník -
Medlovice -
Mistřice -
Modrá -
Nedachlebice -
Nedakonice -
Nezdenice -
Nivnice -
Ořechov -
Ostrožská Lhota -
Ostrožská Nová Ves -
*Osvětimany* -
Pašovice -
Pitín -
Podolí -
Polešovice -
Popovice -
Prakšice -
Rudice -
Salaš -
Slavkov -
Staré Hutě -
**Staré Město** -
Starý Hrozenkov -
Strání -
Stříbrnice -
Stupava -
Suchá Loz -
Šumice -
Sušice -
Svárov -
Topolná -
Traplice -
Tučapy -
Tupesy -
**Uherské Hradiště** -
**Uherský Brod** -
**Uherský Ostroh** -
Újezdec -
Vápenice -
Vážany -
Velehrad -
Veletiny -
Vlčnov -
Vyškovec -
Záhorovice -
Žítková
Zlámanec -
Zlechov


| * l
* b
* s
Bandar, *pekan pasar* dan kampung di Daerah Uherské Hradiště |
| --- |
| 
* Babice
* Bánov
* Bílovice
* **Bojkovice**
* Boršice
* Boršice u Blatnice
* Břestek
* Březolupy
* Březová
* *Buchlovice*
* Bystřice pod Lopeníkem
* Částkov
* Dolní Němčí
* Drslavice
* **Hluk**
* Horní Němčí
* Hostějov
* Hostětín
* Hradčovice
* Huštěnovice
* Jalubí
* Jankovice
* Kněžpole
* Komňa
* Korytná
* Košíky
* Kostelany nad Moravou
* Kudlovice
* **Kunovice**
* Lopeník
* Medlovice
* Mistřice
* Modrá
* Nedachlebice
* Nedakonice
* Nezdenice
* Nivnice
* Ořechov
* Ostrožská Lhota
* Ostrožská Nová Ves
* *Osvětimany*
* Pašovice
* Pitín
* Podolí
* *Polešovice*
* Popovice
* Prakšice
* Rudice
* Salaš
* Slavkov
* Staré Hutě
* **Staré Město**
* Starý Hrozenkov
* Strání
* Stříbrnice
* Stupava
* Suchá Loz
* Šumice
* Sušice
* Svárov
* Topolná
* Traplice
* Tučapy
* Tupesy
* **Uherské Hradiště**
* **Uherský Brod**
* **Uherský Ostroh**
* Újezdec
* Vápenice
* Vážany
* Velehrad
* Veletiny
* Vlčnov
* Vyškovec
* Záhorovice
* Žítková
* Zlámanec
* Zlechov

 |

| * l
* b
* s
Daerah di Wilayah Zlín |
| --- |
| 
* Kroměříž
* Uherské Hradiště
* Vsetín
* Zlín

 |

Koordinat: 49°04′06″N 17°27′38″E﻿ / ﻿49.06833°N 17.46056°E﻿ / 49.06833; 17.46056

|  |  |
| --- | --- |
| Ikon tunas | Rencana berkaitan geografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
*Rencana ini mengenai konsep niat baik. Untuk polisi rasmi Wikipedia mengenai niat baik, silalah rujuk Wikipedia:Anggaplah niat baik*

**TemplateStyles' `src` attribute must not be empty.**

**Niat baik**, atau dalam bahasa Latinnya ***bona fides***, ialah keadaan mental dan moral keamanahan dan kepercayaan terhadap kebenaran atau kesalahan suatu usul atau badan pendapat atau kejujuran atau kekurangan dalam suatu tindakan kelakuan walaupun kepercayaan berkenaan secara objektifnya tidak didasari. Konsep ini penting dalam undang-undang.

Seseorang yang bertindak dalam niat baik menurut perundangan positivisme (atau sesetengah cabang undang-undang semula jadi) dikatakan telah melakukan kesalahan tidak sengaja, dan sejurusnya diputuskan sebagai tidak perlu rasa bersalah. Timbangan ini sentiasa diamalkan untuk menentukan setakat mana hak atau tanggungjawab yang bermaharajalela dalam pelbagai perhubungan antara manusia, seperti kontrak (common law) dan undang-undang tanggungjawab (sistem perundangan sivil). Pada hakikatnya, niat baik telah dikenal pasti sebagai ciri penting suatu kontrak, dan pihak-pihak dianggap mesti melakukan dengan niat baik tanggungjawab mereka dibawahnya.

Dalam hal preskripsi, niat baik dianggap sebagai keperluan yang tidak boleh diketepikan mengenai persoalan mendapat wilayah atau membebaskan diri daripada suatu bebanan. Tambahan pula, dalam pemutusan tugas yang tertanggungjawab atas seorang yang dirinya mendapat harta seorang lain, pengetahuan diambil mengenai niat baik bila mana perbicaraan mula dan selesai.

Sebagai kebebasan kontrak positif, prinsip ini bermakna bahawa pembentukan suatu contrak dan pilihan istilah ialah hasil kehendak bebas pihak-pihak terlibat. Kebebasan kontrak mengakui persaingan antara pihak kontrak sendiri berkenaan syarat-syarat kontrak, tetapi harga penguatkuasaan semula pendikarian dan inisiatif yang sebalik apa-apa persaingan, tidak mutlak.

Tetapi, penting untuk dipertunjukkan bahawa konsep niat baik tidak wujud di bawah Common Law Inggeris. Tidak seperti kebanyakan negara Eropah lain, Common Law Inggeris (dibawah hala tuju House of Lords) telah banyak kali memutuskan bahawa konsep ini tidak perlu dipakai.
Kuih apam .
**Kuih Apam** atau dipanggil ‘’apom’’ merupakan sejenis kuih tradisional yang popular di Malaysia. 

Kuih apam ini biasanya dibuat sebiji-sebiji dan bewarna putih. Kadangkala pewarna dicampur bagi menghasilkan apam yang bewarna-warni. Kuih apam biasanya gebu dan lembut. 

Kuih apam ini dihasilkan dengan menggunakan tepung beras dan yis dengan campuran air dan gula. Adunan ini kemudiannya dimasukkan ke dalam mangkuk acuan kuih kecil dan dikukuskan. Kadang-kala, ENO dicampurkan bagi menambah kegebuan kuih atau tapai digunakan bagi tujuan yang sama.

Kuih apam ini boleh dihidangkan dengan pelbagai cara, sama ada dengan parutan kelapa yang agak muda ("nyiur kulit hidup") iaitu kelapa yang masih belum cukup tua atau dengan kuah berempah (Terengganu).

Nama
----

Digelar kuih apam tepung beras kerana diperbuat daripada tepung beras.

Penyebaran
----------

Kuih apam banyak dibuat dan ada dijual harian secara meluas dan tidak perlu ditempah lebih awal. Terdapat di pasar-pasar harian atau pasar malam.

Dalam budaya popular
--------------------

Kuih apam mudah didapati.

Rujukan
-------

1. ↑  "Apam tepung beras (Sumber dari Roz- RNet/pic hanis00)". Diarkibkan daripada yang asal pada 2010-12-12. Dicapai pada 2013-03-18.

Pautan luar
-----------

*
Kuih lompang.

**Kuih lompang** merujuk kepada sejenis kuih tradisi yang popular di Malaysia. Ia biasanya berbentuk cawan kecil dengan sedikit lubang / lompang dibahagian tengah. Pada kebiasaannya kuih lompang bewarna-warni. Kuih Lompang merupakan sejenis kuih yang dikukus, dengan itu adalah menyihatkan kerana tidak mempunyai minyak. Kuih Lompang diperbuat dari campuran ramuan tepung beras dan tepung ubi. Boleh didapati dalam warna coklat atau pelbagai warna yang lain. Kuih Lompang merupakan sajian makanan ringan yang dimakan dengan kelapa parut muda yang ditabur diatasnya.

Asal
----

Tidak diketahui.

Nama
----

Namanya timbul dari bentuk kuih yang mempunyai lompang atau lekukan dibahagian tengah. Ia juga dikenali sebagai kuih kosui, atau kuih Kaswi.

Penyebaran
----------

Kuih lompang biasanya dihasilkan bagi jualan harian. Kuih lompang biasanya tidak tahan lama, dan perlu didinginkan untuk disimpan lebih lama kerana ia dihidangkan bersama kelapa parut. Kelapa perlu diasingkan untuk disimpan. Pada kebiasaannya ia dihasilkan dengan pelbagai warna bagi menambahkan kemeriahan.

Dalam budaya popular
--------------------

Kuih lompang sesuai untuk dijadikan sebagi makanan petang kerana ia mudah dihidangkan, dan sedap rasanya. Sungguhpun ia mempunyai kelapa yang mungkin meremehkan, ia mudah dijaga agar tidak bersepah.

Rujukan
-------

1. ↑  Carian kuih kosui di Google
2. ↑  Carian kuih Kaswi di Google

Pautan luar
-----------

* Resepi Gula Melaka Kuih Lompang Diarkibkan 2010-02-01 di Wayback Machine
* (Inggeris) Mortar Steamed Cakes/Kuih Lompang
**Nombor pendaftaran CAS** (***CAS Registry Number***) adalah pengenalpasti numerikal unik yang diberikan oleh Chemical Abstracts Service kepada setiap bahan kimia yang disebut dalam penulisan saintifik terbuka (buat masa sekarang termasuk yang disebut dari sekurang-kurangnya tahun 1957 hingga ke masa kini) dan merangkumi unsur-unsur, isotop-isotop, sebatian-sebatian organik dan tidak organik, ion-ion, organologam, logam-logam, dan bahan-bahan tidak boleh distruktur (dengan nama lain 'UVCB' - bahan yang tidak diketahui, komposisi yang berubah-ubah atau asal-usul biologi (*unknown, variable composition, or biological origin*)). Angka-angka ini juga dikenali sebagai **CAS RN** dan **nombor CAS**.

Rujukan
-------

1. ↑  Penerangan pendaftaran CAS, oleh Chemical Abstracts Service
2. ↑  American Chemical Society. "CAS Registry and CASRNs". Dicapai pada 25 Julai 2009. Cite has empty unknown parameter: `|coauthors=` (bantuan)

|  |  |
| --- | --- |
| Ikon tunas | Rencana berkenaan kimia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Tidak patut dikelirukan dengan "kucing suci Burma"; lihat Kucing Birman.

**Kucing Burma** (bahasa Inggeris: ***Burmese***code: en is deprecated ; Bahasa Thai: ทองแดง (ศุภลักษณ์)code: th is deprecated  RTGS: **thong daeng**, bermaksud warna tembaga) ialah satu baka kucing bela jinak.

Kebanyakan kucing Burma moden merupakan keturunan daripada seekor kucing betina yang dipanggil Wong Mau, yang dibawa dari Burma ke Amerika Syarikat pada 1930 dan dibiakbakakan dengan kucing Siam Amerika. Dari situ, anehnya sesama kucing bela jinak berpedigri, pembiak baka Amerika dan British mengembangkan piawaian baka kucing Burma berbeza tersendiri. Kebanyakan pejabat pendaftaran kucing moden tidak mengiktiraf kedua-dua sebagai baka terpisah secara formal, tetapi mereka yang melakukannya sedemikian merujuk jenis British sebagai kucing Burma Eropah.

Pada asalnya, semua kucing Burma berwarna perang gelap (sabel), tetapi kini tersedia dalam pelbagai warna; pengiktirafan formal bagi ini juga berbeza-beza mengikut piawaian. Kedua-dua versi baka ini dikenali kerana perangan sosial dan suka bermainnya yang unik dan penyuaraan berterusannya.

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kucing Burma*** |

* Taylor, David (1989). *The Ultimate Cat Book*. Dorling Kindersley Publishers Ltd. ISBN 0-86318-371-9. Cetakan ke-4
* National Alliance of Burmese Breeders, a CFA-affiliated Burmese Club (Inggeris)
* NABB Burmese pedigree database Diarkibkan 2008-04-18 di Wayback Machine (Inggeris)
* Burmese-Burmilla pedigree database (Inggeris)
* New Zealand Burmese Cat Club (Inggeris)
* UK Burmese Cat Association (Inggeris)
* UK Burmese Cat Club (Inggeris)
* UK Burmese Cat Society (Inggeris)
* United Burmese Cat Fanciers (UBCF) sebuah kelab kucing Burma global tidak bergabung (Inggeris)

Templat:Pandu arah kucing
Dalam teori set, **nombor ordinal** atau **ordinal** ialah jenis tertib untuk set yang tersusun rapi. Ia biasanya diidentifikasi dengan set transitif yang bersifat keturunan. Ordinal merupakan pengembangan nombor asli yang berbeza dengan integer dan nombor kardinal. Seperti semua jenis nombor, ordinal boleh ditambah, didarab dan dibahagi.

Ordinal diperkenalkan oleh Georg Cantor pada tahun 1897 untuk memudahkan turutan tak terhingga dan untuk mengklasifikasi set dengan beberapa jenis struktur tertiban padanya.

Ordinal terhingga (dan juga kardinal) adalah nombor asli: 0, 1, 2, ... kerana sebarang dua jumlah tertib untuk satu set terhingga adalah tertib isomorfik. Ordinal terhingga yang terkecil ialah ω, yang dikenali dengan nombor kardinal {\displaystyle \aleph \_{0}}. Bagaimanapun, dalam kes melampaui terhingga ω, ordinal memiliki perbezaan yang lebih halus dengan kardinal berdasarkan maklumat tertibnya. Terdapat hanya satu kardinal tak terhingga yang boleh dikira, iaitu {\displaystyle \aleph \_{0}}, berbanding kardinal tak terhingga yang jumlahnya begitu banyak, contohnya

ω, ω + 1, ω + 2, …, ω·2, ω·2 + 1, …, ω2, …, ω3, …, ωω, …, ωωω, …, ε0, ….
Di sini, penambahan dan pendaraban adalah tidak kalis tukar tertib (tertakluk kepada kedudukan unsur yang dioperasinya): contohnya 1 + ω ialah ω dan bukan ω + 1, begitu juga, 2·ω ialah ω dan bukan ω·2. Set untuk semua ordinal yang boleh dikira adalah terdiri daripada kardinal tak terkira pertama ω1 yang diidentifikasi dengan kardinal {\displaystyle \aleph \_{1}} (kardinal seterusnya selepas {\displaystyle \aleph \_{0}}). Kardinal tersusun rapi diidentifikasi dengan ordinal asalnya, iaitu ordinal terkecil dalam kekardinalan tersebut. *Kekardinalan ordinal* menerangkan pertalian banyak ke satu dari ordinal ke kardinal.

Umumnya, setiap ordinal α ialah *jenis tertib set ordinal* yang mesti kurang dari ordinal α itu sendiri. Sifat ini membenarkan setiap ordinal diwakili sebagai satu set kepada semua ordinal kurang darinya. Ordinal boleh dikategorikan sebagai; sifar, ordinal pengganti, dan ordinal had.

Rujukan
-------

1. ↑  Pengenalan terperinci diberi oleh Levy (1979) dan Jech (2003).

Pautan luar
-----------

|  |  |
| --- | --- |
|  | Cari ***ordinal*** dalam Wikikamus bahasa Melayu, kamus bebas. |

* Eric W. Weisstein, *Ordinal Number* di MathWorld.
* Ordinals at ProvenMath
* Beitraege zur Begruendung der transfiniten Mengenlehre[*pautan mati kekal*] Kertas kerja asal Cantor yang diterbitkan dalam Mathematische Annalen 49(2), 1897
Bagi rencana berkenaan kampung di Andhra Pradesh, India, lihat Kuchipudi, Krishna.
Vaidehi Kulkarni mempersembahkan Kuchipudi
Uma Muralikrishna, seorang penari Kuchipudi beraksi di IIM Bangalore
kuchipudi-nayika dalam postur lathangi
Para penari Kuchipudi sedang beraksi
**Kuchipudi** /kuːtʃiˈpuːdi/ adalah sebuah tarian India klasik yang berasal daripada Andhra Pradesh, India. Ia juga terkenal di seluruh India Selatan. Kuchipudi adalah nama sebuah kampung di Divi Taluka terletak di daerah Krishna yang bersempadan dengan Teluk Bengala. Berdasarkan lagenda, seorang anak yatim bernama Siddhendra Yogi dianggap sebagai pengasas tradisi drama-tarian Kuchipudi.

Lihat juga
----------

* Vilasini Natyam
* Andhra Natyam

Rujukan
-------

1. ↑  Banham, Sunil Kothari, Avinash Pasricha (2001). *Kuchipudi*. New Delhi, India: Shakti Malik, Abhinav Publications.
2. ↑  Banham, edited by James R. Brandon ; advisory editor, Martin (1993). *The Cambridge guide to Asian theatre* (ed. Pbk.). Cambridge, England: Cambridge University Press. m/s. 96. ISBN 9780521588225.CS1 maint: extra text: authors list (link)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kuchipudi*** |

* *Kuchipudi Bhartam*. Sri Satguru Publications/Indian Books Centre, Delhi, India, in Raga-Nrtya Series.
* World largest Kuchipudi Dance Record
* Avijit Das Kuchipudi Dancer Blog with further information about Kuchipudi
* Kuchipudi dance Jewelry and costumes

Templat:Dance in India
Berdasarkan pada Bancian Tahun 2000, Kelantan mempunyai seramai 1,313,014 orang penduduk. Kaum Melayu merupakan kaum yang terbesar dengan 95%, diikuti dengan kaum Cina 3.8%, kaum India 0.3% dan lain-lain kaum 0.9%. Berdasarkan bancian tersebut, 95% beragama Islam, diikuti Buddha 4.4%, Kristian 0.2%, Hindu 0.2% dan lain-lain agama sebanyak 0.2%.

| No | Kaum | Jumlah (orang) | Peratus |
| --- | --- | --- | --- |
| 1 | Melayu | 2,008,391 | 96.6% |
|
| 2 | Cina | 32,661 | 1.6% |
|
| 3 | India | 9,773 | 0.5 % |
|
| 4 | Lain-lain | 17.665 | 1.3 % |
|
|  | **Jumlah** | 2,078,490 | **100 %** |
|
|

  

Berdasarkan anggaran penduduk Jabatan Perangkaan Malaysia (tahun 2005), Kota Bharu mempunyai jumlah penduduk yang terbesar iaitu seramai 425,294 orang manakala Jeli mempunyai jumlah penduduk terkecil iaitu seramai 38,185 orang. Kadar Pertumbuhan Tahunan Purata (1991 - 2000) bagi negeri Kelantan ialah 0.9%. Kepadatan penduduk ialah seramai 87 orang setiap kilometer persegi. Hanya 34.2% dari populasi Kelantan adalah penduduk bandar.

Taburan Penduduk
----------------

**Taburan penduduk (anggaran 2005\*) bagi 11 jajahan di Negeri Kelantan adalah seperti berikut :**

Kota Bharu 425,294 orang

Pasir Mas 172,692 orang

Tumpat 140,989 orang

Bachok 116,128 orang

Pasir Puteh 111,001 orang

Tanah Merah 108,228 orang

Kuala Krai 97,836 orang

Machang 82,653 orang

Gua Musang 80,167 orang

Jeli 38,185 orang

Jajahan kecil lojing

**Jumlah 1,373,173 orang**

* Anggaran berasaskan banci penduduk atas kadar pertumbuhan Tahunan Purata Penduduk sebanyak 0.9%.

Purata Saiz Isi Rumah
---------------------

**Purata saiz isi rumah mengikut jajahan negeri Kelantan adalah seperti berikut :**
**(Sumber : Kerajaan Negeri Kelantan)**

Kota Bharu 5.11 orang

Pasir Mas 4.99 orang

Tumpat 5.35 orang

Bachok 5.33 orang

Pasir Puteh 5.06 orang

Tanah Merah 5.09 orang

Kuala Krai 4.91 orang

Machang 5.11 orang

Gua Musang 5.03 orang

Jeli 5.07 orang

**Purata 5.10 orang**
**Dibawah Lindungan Ka'bah** (1980-an) adalah sebuah filem Indonesia, yang berasas pada karya Hamka, berceritakan mengenai pemberontakan orang Sumatra Barat (Minangkabau) terhadap jajahan Belanda pada zaman 1940-an.
Templat:Spoiler
Ini disebabkan ketidakadilan Belanda terhadap rakyat Indonesia kerana tidak membenarkan mereka untuk bersuara dan menegakkan kebenaran mengenai penjajah Belanda (bukan membuang) dan kedudukan rakyat tempatan, seperti diceritakan di masjid oleh ahli ulama. Pada mulanya di filem ini, seorang ahli ulama hanya berceramah tentang menegak kebenaran untuk orang tempatan bersatu dan menolong sesama sendiri untuk menjadi kaum yang maju dan pada waktu yang sama beriman kepada Allah. Mereka tidak berpolitik. Ini pun, pihak Belanda salah anggap katanya dan menangkap seorang ahli ulama tersebut, membawanya ke mahkamah dan kemudian memasukinya ke dalam penjara. Ini membuat orang tempatan Sumatra Barat benci terhadap pihak Belanda yang tidak berhati perut. Filem ini juga menceritakan tentang sepasang suami isteri Minangkabau Muslim di Padang. Dalam Islam, seorang suami yang bersoleh berhak untuk menjaga isterinya. Akan tetapi, si suami dalam filem ini fikir bahawa seorang suami Muslim yang bagus harus sentiasa mengawal dan mendera isterinya kalau wanita itu tidak bersetuju dengan pandangannya. Walau bagaimanapun, isterinya sebenarnya tidak membuat dosa menurut agama Islam. Dia hanya mahu menjadi seorang wanita yang mempunyai hidup sendiri. Dia ingin meminta cerai kerana ditindas sebagai penyelesaian masalah ini. Malangnya, penghulu di kampungnya (iaitu sebagai seorang ulama) tidak mengambil berat mengenai penceraiannya dan biar wanita tersebut hidup sengsara, tetapi setuju dengan pandangan suaminya sahaja. Wanita ini merasa bahawa Islam menindas kaum wanita, dan tidak ada mempunyai pilihan lain - selain daripada keluar dari agama Islam yang memarahi orang kampung! Walau bagaimanapun, dia akhirnya tidak jadi melakukan demikian selepas permintaan cerainya diterima oleh mahkamah Syariah di Padang. Wanita yang telah cerai ini bersemangat kuat, berkarisma dan bersambung untuk menegakkan ajaran agama Islamnya dan bangsa Indonesianya - walaupun ditindas oleh pihak penjajah Belanda. Sementara itu, banyak di antara masyarakat Minangkabau berterusan untuk berjuang.

Pelakon utama
-------------

* Cok Simbara
* Arman Effendi
* Soultan Saladin
* Mansyursyah
* Rendra Karno
* Mutiara Sani
* Camelia Malik
* Marlia Hardi
* Ade Irawan
* Rita Zahara

* **Pengarah**: L. Asrul

* **Pengarah fotograf**: Lukman Hakin Nain

* **???**: Idris Sardi

* **Penghasil**: Andy Azhar

  


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Seekor kucing *Cymric* betina besar.
**Kucing Cymric** ialah satu baka kucing bela jinak. Sesetengah pejabat pendaftaran kucing menganggap kucing Cymric hanya sebagai keragaman berbulu separa panjang bagi baka kucing Manx, daripada sebaliknya baka terpisah. Kecuali panjang bulunya, dari semua segi lain, kedua-dua keragaman adalah sama, dan anak-anaknya daripada mana-mana keragaman boleh kelihatan dalam perinduk sama. Namanya datang daripada *Cymru* (Templat:IPA-cy), nama bahasa Wales asli bagi Wales, tetapi baka ini tidak berkaitan dengan Wales, dan namanya mungkin diberikan sebagai cubaan untuk menyediakan nama yang berbaur bunyi "Celt" untuk baka ini. Jurai keturunan kucing Manx bagi baka ini berasal dari Pulau Man, tetapi Kanada mendakwa bahawa mereka telah mengembangkan varian berbulu panjang. Baka ini dipanggil **kucing Manx bulu panjang** atau nama serupa oleh sesetengah pejabat pendaftaran.

Rujukan
-------

|  |  |
| --- | --- |
|  | Wikimedia Commons mempunyai media berkaitan ***Kucing Cymric*** |


Templat:Pandu arah kucing
Kucing Chantilly-Tiffany.
Kucing Chantilly-Tiffany.
Kucing Chantilly-Tiffany.
**Kucing Chantilly-Tiffany** atau **kucing Chantilly/Tiffany** (bahasa Inggeris: ***Chantilly-Tiffany***code: en is deprecated  atau ***Chantilly/Tiffany***code: en is deprecated ), juga dikenali sebagai **kucing Chantilly** (bahasa Inggeris: ***Chantilly***code: en is deprecated ) atau **kucing bulu panjang asing** (bahasa Inggeris: ***foreign longhair***code: en is deprecated ), ialah satu baka kucing yang terutamanya diterbitkan daripada pembiakbakaan silang kucing Asia berbulu panjang dengan kucing Burma. Baka ini berasal dari Amerika Utara. Seperti ternyata dalam namanya, ia berkait rapat dengan, dan dalam sesetengah pejabat pendaftaran, dianggap berbeza daripada, baka **kucing Tiffany** (atau **kucing Tiffanie**, juga dikenali sebagai **kucing bulu separa panjang Asia**), varian British. Kucing Chantilly disangkakan pupus sehingga 1960-an apabila dua daripada baka kucing ini muncul semasa jualan estet.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kucing Tiffany*** |

* fanciers.com Chantilly (Inggeris)
* catster.com Chantilly-Tiffany pictures (Inggeris)
Demografi Bahrain, jumlah penduduk dalam ribu
Kebanyakan penduduk Bahrain bertumpu di dua bandar utamanya, Manama dan Al Muharraq.

Agama rasmi Bahrain ialah Islam, dengan majoriti populasinya mengamalkan ajaran Islam. Walau bagaimanapun, dengan kebanjiran pendatang dan pekerja asing dari negara bukan Islam seperti Filipina dan Sri Lanka, peratusan keseluruhan masyarakat Muslim di negara terbabit telah jatuh pada tahun yang terkini. Mengikut banci pada tahun 2001, 81.2% populasi Bahrain ialah Muslim, 9% Kristian, dan 9.8% mengamalkan ajaran lain-lain.

Baru-baru ini, Bahrain telah bertukar menjadi masyarakat kosmopolitan dengan dua masyarakat campuran: dua pertiga populasi Bahrain terdiri daripada masyarakat Arab, manakala yang lain adalah pendatang dan pekerja dari negara seperti Iran, Asia Selatan, dan Asia Tenggara.

Masyarakat terkini boleh diklasifikasikan sebagai Al-Khalifa, puak Arab yang bersekutu dengan Al-Khalifa, masyarakat Baharnah (Syiah Arab), masyarakat Howilla (Sunah Arab dari Parsi), Sunah Arab (dari tanah besar), Ajam (Syiah Parsi), masyarakat India yang berdagang dengan Bahrain dan menetap di sana sebelum terjumpanya minyak (sebelum ini dikenali sebagai Banyan), kelompok masyarakat Yahudi yang kecil, dan masyarakat-masyarakat lain.

| * l
* b
* s
Demografi Asia |
| --- |
| Negara berdaulat | 
* Afghanistan
* Arab Saudi
* Armenia
* Azerbaijan
* Bahrain
* Bangladesh
* Bhutan
* Brunei
* China
* Cyprus
* Emiriah Arab Bersatu
* Filipina
* Georgia
* India
* Indonesia
* Iran
* Iraq
* Israel
* Jepun
* Jordan
* Kazakhstan
* Kemboja
* Korea Utara
* Korea Selatan
* Kuwait
* Kyrgyzstan
* Laos
* Lubnan
* Malaysia
* Maldives
* Mesir
* Mongolia
* Myanmar
* Nepal
* Oman
* Pakistan
* Qatar
* Rusia
* Singapura
* Sri Lanka
* Syria
* Tajikistan
* Thailand
* Timor Leste
* Turki
* Turkmenistan
* Uzbekistan
* Vietnam
* Yaman

 |
| Senarai negara-negaradengan pengiktirafanterhad | 
* Abkhazia
* Nagorno-Karabakh
* Republik Turki Cyprus Utara
* Ossetia Selatan
* Palestin
* Taiwan

 |
**Demografi** (awalan demo- dari Yunani Kuno: δῆμος *dēmos* yang bermaksud "orang-orang", dan *-grafi* daripada γράφω *graphō*, adalah "penulisan, penerangan atau pengukuran") adalah kajian statistik populasi, terutama manusia.

Analisis demografi dapat merangkumi seluruh masyarakat atau kumpulan yang ditentukan oleh kriteria seperti pendidikan, kewarganegaraan, agama, dan etnik. Institusi pendidikan biasanya menganggap demografi sebagai bidang sosiologi, walaupun terdapat sebilangan jabatan demografi bebas. Berdasarkan kajian demografi terhadap bumi, populasi bumi hingga tahun 2050 dan 2100 dapat dianggarkan oleh demografi.

**Demografi formal** membatasi objek kajiannya untuk pengukuran proses populasi, sementara bidang demografi sosial atau kajian populasi yang lebih luas juga menganalisis hubungan antara proses ekonomi, sosial, budaya, dan biologi yang mempengaruhi populasi.

Rujukan
-------

1. ↑  See for etymology (origins) of *demography*.
2. ↑  "The Science of Population". *demographicpartitions.org*. Diarkibkan daripada yang asal pada 14 August 2015. Dicapai pada 4 August 2015.
3. ↑  "UC Berkeley Demography department website".
4. ↑  Andrew Hinde *Demographic Methods* Ch. 1 ISBN 0-340-71892-7
Cours-la-Reine
Cours-la-Reine
Astaka Poland di Cours-la-Reine di Paris, 1925
**Cours-la-Reine**, juga dieja **Cours la Reine** (tanpa tanda sempang) ialah taman awam dan persiaran taman yang terletak di sepanjang Sungai Seine, yakni di antara Place de la Concorde dengan Place du Canada, di arrondissement ke-8 Paris. Ia adalah salah satu taman tertua di Paris, dibina pada 1616 oleh Ratu Marie de Medicis. Sambungan lanjut taman antara Place du Canada ke Place d'Alma dipanggil **Cours Albert Premier**.

Sejarah
-------

Permaisuri Marie de Medicis, yang merindui taman-taman asal Florence, mencipta Cours-la-Reine tidak lama selepas membina Taman Luxembourg (1612-1630). Pada masa itu ia berada di luar Paris, dalam perjalanan ke Chaillot, melalui ladang dan paya. Beliau membina pintu pagar hiasan di kedua-dua hujung taman sepanjang setengah kilometer dan menanam empat baris pokok elm, dengan lorong lebar di tengah. Ia menjadi tempat pertemuan popular untuk golongan bangsawan, di mana golongan bangsawan muda mencari suami dan isteri yang sama pangkat.

Taman itu telah dibina semula pada 1723, dan tebing sungai menjadi berdinding pada 1769. Bersama-sama dengan Avenue des Champs-Élysėes, ia membentuk salah satu laluan yang memancar keluar dari Place de la Concorde, seperti tiga lorong yang memancar dari Istana Versailles.

Selepas Perang Dunia I, taman itu dibahagikan kepada dua, dan bahagian antara Place du Canada dan Place d'Alma dinamakan semula sebagai Cours Albert Premier, selepas Raja Belgium, Sekutu setia Perancis semasa peperangan.

Pada tahun 1947 ia telah digunakan, bersama-sama dengan Grand Palais, untuk menganjurkan Pameran Urbanisme dan Perumahan Antarabangsa.

Penerangan
----------

Cours la Reine berkeluasan 6800 meter persegi, dan Cours Albert Premier berkeluasan 4950 meter persegi. Mereka kini ditanam dengan barisan pokok berangan yang panjang. Taman ini mengandungi beberapa patung. Salah seorang Raja Albert I menunggang kuda oleh Armand Matial (1938) dan seorang lagi Simon Bolivar, serta seorang oleh Antoine Bourdelle penyair Poland Adam Mickiewicz, yang telah diasingkan ke Paris, dan akhirnya patung ekuestrian Gilbert du Motier, Marquis de Lafayette oleh Paul Wayland Bartlett (1908), yang telah dipindahkan ke sini apabila ruang di hadapan Louvre telah diubah suai.

Dalam budaya
------------

Cours-la-Reine ialah latar untuk adegan pertama babak ketiga dari *Manon* oleh Jules Massenet. 40 Cours-la-Reine ialah rumah dan bengkel Rene Lalique dari 1902 sehingga kematiannya pada 1945 pada usia 85 tahun.

Bibliografi
-----------

* Dominique Jarrassé, *Grammaire des jardins Parisiens*, Parigramme, Paris, 2007
* Philippe Prévôt, *Histoire des jardins*, Éditions Sud Ouest, Bordeaux, 2006

Rujukan
-------

1. ↑  Jarrassé, ms. 50-51
2. ↑  Prévôt, ms. 133-34
3. ↑  "1947 Paris". Dicapai pada 17 Mac 2017.

|  |  |
| --- | --- |
|  | Wikimedia Commons mempunyai media berkaitan ***Cours-la-Reine*** |

Koordinat: 48°51′53″N 2°18′52″E﻿ / ﻿48.86472°N 2.31444°E﻿ / 48.86472; 2.31444
**Dekan Dewan Perwakilan Amerika Syarikat** merupakan anggota Dewan yang paling lama berkhidmat secara berterusan. Dekan terkini ialah Hal Rogers, perwakilan Republikan A.S. dari Kentucky, yang telah berkhidmat sejak tahun 2022 berikutan kematian Don Young. Selain itu, dengan kematian Young, Rogers kini merupakan satu-satunya Dekan yang masih hidup. 

Dekan ialah jawatan simbolik yang satu-satunya tugas biasa adalah mengangkat sumpah sebagai Speaker Dewan setelah mereka terpilih. Tanggungjawab ini pertama kali dicatatkan pada tahun 1819 tetapi tidak dipatuhi secara berterusan – kalanya, yang dipilih oleh Speaker adalah Dekan semasa atau yang dipilih sebagai Speaker untuk disumpah oleh anggota partinya sendiri ketika Dekan menjadi milik parti lain. Dekan tampil di Tingkat Dewan untuk memberikan sumpah kepada yang dipilih oleh Speaker, sebelum Speaker baru kemudian memberikan sumpah itu kepada anggota yang lain.

Walaupun Dekan mengangkat sumpah Speaker yang baru dipilih, mereka tidak mengetuai pemilihan seorang Speaker, begitu juga dengan Bapa Dewan Rakyat United Kingdom dan Dekan Dewan Rakyat Kanada.

Rujukan
-------

1. ↑  List at House official site that records the Dean (originally called "Father") and who swore in the Speaker for each Congress
2. ↑  "Oath of Office - US House of Representatives: History, Art & Archives". *History.house.gov*. Dicapai pada 1 January 2018.

Pautan luar
-----------

* Halaman House.gov "Dekan/Bapa Dewan"
**Not Now** adalah lagu yang ditulis oleh Blink-182 semasa rakaman untuk album mereka Blink-182. Sebuah rencana dengan Rolling Stone pada tahun 2003 menyatakan Tom DeLonge kecewa kerana lagu ini tidak berjaya pada album terakhir, tetapi lagu itu masih muncul di UK dan bersama dengan single "I Miss You". Kedua-dua keluaran adalah diedit sedikit lebih pendek , di mana jambatan yang pendek, sehingga sekitar 15 saat lebih pendek. Ia juga merupakan single terakhir yang dikeluarkan dari album Greatest Hits selepas pengumuman hiatus mereka, sehingga kumpulan ini bersatu kembali. Lagu ini mencapai nombor 18 di carta US Modern Rock dan nombor 30 di UK Singles Chart. DeLonge dikenali menyanyikan lagu ini semasa konsert Angels & Airwaves.

Maksud
------

Tom DeLonge telah mengatakan bahawa, "lagu ini tentang bila anda mati dan anda baru tahu anda meninggal, dan anda berdiri di sana melihat wanita anda dan dia di sana dan anda cuba untuk mengucapkan selamat tinggal, tetapi sudah terlambat, dan anda merasai dan anda mengetahui dia ada di sana (tapi) dia tidak boleh melihat anda dan dia tidak tahu anda berada di sana." Juga lirik asal untuk gabungan suara itu "Let's dance until I'm gone, I'm here hold on, Tell me goodbye, I'm leaving."Gabungan suara asli boleh didengar di sini: 

|  |
| --- |
| 
**Tom DeLonge** **·**  **Mark Hoppus** **·**  **Travis Barker**Scott Raynor |
| Komplikasi | *Greatest Hits* |
| Filem dan video | *The Urethra Chronicles* **·**  *The Urethra Chronicles II: Harder Faster Faster Harder* **·**  *Riding in Vans with Boys* **·**  *Greatest Hits* |
| Single | "Dammit" **·**  "Josie" **·**  "What's My Age Again?" **·**  "All the Small Things" **·**  "Adam's Song" **·**  "Man Overboard" **·**  "The Rock Show" **·**  "First Date" **·**  "Stay Together for the Kids" **·**  "I Won't Be Home for Christmas" **·**  "Feeling This" **·**  "I Miss You" **·**  "Down" **·**  "Always" **·**  "Not Now" |
| Label | Grilled Cheese **·** Cargo Music **·** Kung Fu **·**  MCA **·**  Geffen **·**  Interscope |
| Berkait rapat | 

|  |  |
| --- | --- |
| Artikel | Diskografi **·**  Senarai lagu **·**  Anugerah **·**  Tribute albums **·**  Blink-182 Summer Tour **·**  Pop Disaster Tour **·**  Punk rock in California **·**  *One Nine Nine Four* |
| Band | Box Car Racer **·**  +44 **·**  Angels & Airwaves |
| Orang | Jerry Finn |

 |
**Nieuport** merupakan pengeluar kapal terbang Perancis yang diasaskan pada tahun 1909 oleh Édouard de Nié Port. Nama penuh syarikatnya adalah **Société Anonyme Des Établissements Nieuport**. Sehingga 1914 Nieuport khusus dalam rekabentuk dan pembinaan monoplane perlumbaan. Pada tahu 1914 Gustave Delage menyertai syarikat dan mereka siri sesquiplane yang menjadikan Nieuport terkenal semasa Perang Dunia I.

Nieuport turut menghasilkan kapal terbang bagi Kor Penerbangan Diraja, Khidmat Udara Tentera Laut Diraja dan kemudiannya Tentera Udara Diraja United Kingdom.

Senarai pesawat
---------------

Kapal terbangnya termasuk:

* Nieuport I
* Nieuport II
* Nieuport II-N
* Nieuport III
* Nieuport IV
* Nieuport IV-G
* Nieuport IV-M
* Nieuport VI
* Nieuport VI-H
* Nieuport 10 "Parasol" (Rekaan Eduard terakhir)
* Nieuport 10 (Reka bentuk pertama Gustave Delage bagi syarikat Nieuport)
* Nieuport 11
* Nieuport 17
* Nieuport 27
* Nieuport 28

Selepas perang syarikat ini dinamakan Nieuport-Delage.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Rouget de Lisle, penggubah lagu kebangsaan Perancis, *Marseillaise*, menyanyi lagu ini buat pertama kali.
**Claude Joseph Rouget de Lisle** (10 Mei 1760 - 26 Jun 1836) ialah penggubah Perancis yang mengarang *La Marseillaise*, lagu kebangsaan Perancis pada tahun 1792.

Biografi ringkas
----------------

Dilahirkan di Lons-le-Saunier, Jura, Rouget de Lisle menyertai angkatan tentera sebagai jurutera dan memperoleh pangkat kapten. *La Marseillaise*, lagu yang telah mengabadikannya, digubah ketika beliau ditempatkan di Strasbourg pada April 1792. Beliau menulis kedua-dua lirik dan muzik untuk lagu tersebut selepas menyertai sebuah majlis makan malam.

Pada mula-mulanya, lagu *La Marseillaise* itu dinamakan *Chant de guerre de l'armée du Rhin* ("Lagu Perang Angkatan Tentera Darat Rhine), tetapi kemudiannya ditukar menjadi *Marseillaise* selepas lagu ini diterimaguna oleh para sukarelawan dari Provençal yang diturunkan oleh Barbaroux ke Paris. Angkatan sukarelawan ini terkenal untuk herdikan Istana Tuileriese pada 10 Ogos semasa Revolusi Perancis.

Rouget de Lisle adalah penyokong republik yang sederhana. Beliau kemudian dipecat daripada angkatan tentera dan dipenjarakan, tetapi dibebaskan semasa revolusi balas.

Rouget de Lisle menulis beberapa lagu yang lain yang serupa dengan jenis *Marseillaise*. Pada tahun 1825, beliau menerbitkan *Chants français* (*Lagu-lagu Perancis*) yang merupakan gubahan untuk 50 buah lagu yang dikarang oleh berbagai-bagai pencipta lagu. Karyanya, *Essais en vers et en prose* (*Percubaan-percubaan Puisi dan Prosa*) pada 1797 mengandungi *Marseillaise*, *Adelaide et Monville* (cerita prosa jenis sentimental), dan sebilangan puisi.

Rouget de Lisle meninggal dunia di Choisy-le-Roi, Seine-et-Oise pada tahun 1836, dan abu mayatnya dipindah dari perkuburan Choisy-le-Roi ke Invalides pada 14 Julai 1915 semasa Perang Dunia I.

Rujukan
-------

|  |  |
| --- | --- |
|  | Wikimedia Commons mempunyai media berkaitan ***Claude Joseph Rouget de Lisle*** |

Public Domain Rencana ini menggabungkan dan menterjemah teks dari penerbitan sekarang di domain awam: Chisholm, Hugh, penyunting (1911). *Encyclopædia Britannica* (dalam bahasa Inggeris) (ed. ke-11). Cambridge University Press. Missing or empty `|title=` (bantuan)